**Infobrev fra styret september 2021**

**HØSTSAMLING**: I kveldstimene lørdag 25. september arrangerer festkomiteen lysvandring for første gang i vår avdeling! Det blir lys, det blir stemning, det blir underholdning, loddsalg og deilig suppe på “endestasjonen”. Info om påmelding, oppmøtested og –tid er rett rundt hjørnet!

**SPRINT**: Samme dag arrangerer idrettslaget Koll Norgescup i sprintorientering kl 9-16 - og deler av løypa går gjennom Solvang! Det er hengt infoskriv på tavlene om dette. Viktig at ingen parkerer inne i hagen disse timene.

**DUGNAD:** Årshjulet varsler for øvrig dugnad 25.september. Denne utgår - fordi så mange har vært så flinke på de tidligere hagedugnadene i år 😊

**ÅRSMØTE**: Lørdag 16. oktober kl 12 er det Årsmøte på Felleshuset. Innkalling med dagsorden er hengt på tavlene. Sakspapirene kommer på epost senest en uke før møtet. Forslag til årsmøtet må leveres skriftlig til styret innen 25.9. Også i år blir det påmelding, og i utgangspunktet kun anledning for én kolonist pr parsell å stille.

**STRØM:** Fristen for å lese av strømmen var 16.9. Har du ikke levert tallene dine? Gjør det NÅ! Du fikk SMS om dette 5.september, og du bare svarer på denne når du sender inn målerstanden.

**PLIKT:** Sesongen nærmer seg slutten, og det haster dersom du ikke har gjort pliktarbeidstimene dine. Ta umiddelbart kontakt med din komiteleder eller styret hvis du ikke har fylt dine 10 timer, ellers kommer det regning i postkassa på 300 kr pr time som ikke er gjennomført. Alle i høst/loppemarkedskomiteen har fått egen epost om pliktarbeid.

**HYTTESALG:** Lørdag 18.9 er det visning på to hytter, som begge selges til eksterne kjøpere på venteliste. 484 selges til søker under 40 år, 461 selges til den med lengst ansiennitet.

**ORDENSRUNDE:** Høstens runde er gjennomført, og det er spesielt tre ting som går igjen der mange må skjerpe seg: 1) Hyttenummer på veggen skal være lett synlig fra veien der hytta har adresse, postkassa skal henge på porten i veien der hytta har adresse. 2) Det er altfor mye ugress i og under hekkene, og hekkene er høyere enn 1.40 som er maks tillatte høyde. 3) Hytter som grenser mot yttergjerde rundt kolonihagen må sørge for at det ikke gror vekster inn i gjerdet.

**VINTERBOER:** Solvang 4 har lov til å ha inntil 3 bebodde hytter om vinteren/utenfor sesongen. De(n) som bor her forplikter seg til å gå såkalte vinterrunder til felleshus og på fellesområder for å sjekke at alt ser bra ut. Vil du bo her i vinter, send søknad til styret på solvang4@kolonihager.no innen 8.oktober.

**LYS:** Sjekk at utelampa di fungerer som den skal! Alle skal ha minst én utelampe på hytta.